1773 йылда [[Пугачёв Емельян Иванович|Е. И. Пугачёвтың]] етәкселегендә [[1773—1775 йылғы Крәҫтиәндәр һуғышы|Крәҫтиәндәр һуғышы]] тоҡанғас, батша хөкүмәте башҡорт старшиналарына каратель отрядын йыйырға бойора. Яманһары Яппаров үҙ улусында 500 кешенән торған каратель отрядын туплай һәм 28 сентябрҙә башҡорт каратель командалары дислокацияланған [[1-се Иманғол|Иманғол]] ауылына тәүгеләрҙән булып килә. 1773 йылдың 4 октябрендә [[Бәрҙе (Ырымбур)|Бәрҙе]] ихтиласылар үҙәгенә килеп башҡорт старшиналары араһынан беренсе булып үҙенең командаһы менән ихтилалсылар яғына күсә<ref name="Кинзя-абыз и его дети">{{статья|автор =[[Ҡолбахтин Нәзир Мырҙабай улы|Кулбахтин Н. М.]]|заглавие =Кинзя-абыз и его дети|ссылка = http://vatandash.ru/index.php?article=1238|издание = [[Ватандаш (журнал)|Ватандаш]]|год = 2005|номер = 1|страницы=46—72|issn = 1683-3554}}</ref>. 1773 йылдың октябренән [[Ырымбур]] ҡалаһын ҡамауҙа ҡатнаша<ref name="БЭ">{{ЭБЭ2013|9477|Емансара Епаров|автор=[[Ҡолбахтин Нәзир Мырҙабай улы|Ҡолбахтин Н. М.]]}}</ref>. [[Кинйә Арыҫланов]]ҡа һәм [[Әлибай Мырҙағолов]]ҡа күп меңлек башҡорт полкы менән етәкселек итергә ярҙамлаша, Е. И. Пугачёв уға полковник чинын бирә<ref name="Нуғай даруғаһының башҡорт юлбашсылары"/>.